**ส่วนที่ 1 โครงร่างองค์กรคณะพัฒนาการท่องเที่ยว**

**P.1 ลักษณะองค์กร**

 คณะพัฒนาการท่องเที่ยว มหาวิทยาลัยแม่โจ้ ก่อตั้งเมื่อปี พ.ศ. 2548 ซึ่งเดิมได้มีการจัดการเรียนการสอน หลักสูตรปริญญาศิลปศาสตรบัณฑิต สาขาวิชาพัฒนาการท่องเที่ยว (2539) และสาขาวิชาการท่องเที่ยวเชิงนิเวศ (2546) ภายใต้ภาควิชาส่งเสริมการเกษตร คณะธุรกิจการเกษตร ภายหลังได้แยกหน่วยงานจากภาควิชาส่งเสริมการเกษตร คณะธุรกิจการเกษตร และได้รับอนุมัติให้จัดตั้งเป็นคณะพัฒนาการท่องเที่ยว จากสภามหาวิทยาลัยแม่โจ้ ในเดือนสิงหาคม พ.ศ. 2548 ปัจจุบันคณะฯ ได้มีการจัดการศึกษาสาขาวิชาการจัดการธุรกิจท่องเที่ยวและบริการ ในระดับปริญญาตรี จำนวน 1 หลักสูตร และสาขาวิชาพัฒนาการท่องเที่ยว ระดับปริญญาตรี ปริญญาโทและปริญญาเอก รวมจำนวน 3 หลักสูตร ซึ่งถือว่าเป็นคณะเดียวในอาเซียนที่เปิดสอนสาขาวิชาพัฒนาการท่องเที่ยวทั้งในระดับปริญญาตรี โท และเอก

 คณะฯ มีการจัดการศึกษา โดยมุ่งเน้นสมรรถนะการเรียนรู้ของผู้เรียนเป็นสำคัญ และพัฒนารูปแบบการเรียนการสอนด้านวิชาชีพทางการท่องเที่ยว ควบคู่กับการเสริมทักษะภาษาต่างประเทศ เพื่อให้บัณฑิตมีศักยภาพและความสามารถในการแข่งขัน สามารถออกสู่ตลาดแรงงานได้อย่างมีประสิทธิภาพ

 นอกจากนี้คณะฯ ได้มีการจัดตั้งศูนย์วิจัยและบริการวิชาการด้านการท่องเที่ยว เพื่อเชื่อมโยงและส่งเสริมการวิจัย การบริการวิชาการแก่ชุมชน การสร้างเครือข่ายหน่วยงานด้านการท่องเที่ยว ตลอดจนมีการบูรณาการทำนุบำรุงศิลปวัฒนธรรมอย่างสอดคล้องกับบริบทของคณะ ได้แก่

1) ศูนย์วิจัยเพื่อการพัฒนาและจัดการการท่องเที่ยวอย่างยั่งยืน (CoE-STHR)

2) โครงการจัดตั้งศูนย์การศึกษาด้านอณูศิลปวิทยาการอาหารมหาวิทยาลัยแม่โจ้

3) โครงการจัดตั้งศูนย์การศึกษาด้านการท่องเที่ยวเชิงศิลปวิทยาการอาหารนานาชาติ (International Gastronomy Tourism Centre: iGTC)

**ก. สภาพแวดล้อมขององค์กร**

 **(1) หลักสูตรและบริการ**

**ตารางที่ OP-1** หลักสูตรที่เปิดสอนในคณะพัฒนาการท่องเที่ยว ปีการศึกษา 2564

| **หลักสูตร** | **แนวทางและวิธีการจัดการศึกษา** |
| --- | --- |
| หลักสูตรศิลปศาสตรบัณฑิต สาขาวิชาการจัดการธุรกิจท่องเที่ยวและบริการ(หลักสูตร 4 ปี)  | **หลักสูตรปริญญาตรี สาขาวิชาการจัดการธุรกิจท่องเที่ยวและบริการ** มีอาจารย์ผู้รับผิดชอบหลักสูตรเป็นผู้รับผิดชอบดำเนินการ และมีคณะกรรมการประจำคณะเป็นผู้กำกับ ติดตามการดำเนินงาน**การรับนักศึกษา** ผ่านระบบคัดเลือกเข้าระดับอุดมศึกษา (TCAS) ของ ทปอ. และระบบรับตรงของมหาวิทยาลัยแม่โจ้**หลักสูตรและการจัดการเรียนการสอน****1. ระบบการจัดการศึกษา** - เป็นหลักสูตร 4 ปีทางวิชาการ จัดการศึกษาเป็นภาษาไทยและภาษาอังกฤษ จำนวนหน่วยกิตตลอดหลักสูตร 127 หน่วยกิต - ใช้ระบบการจัดการศึกษาแบบทวิภาค โดย 1 ปี แบ่งออกเป็น 2 ภาคการศึกษา (1 ภาคการศึกษาไม่น้อยกว่า 15 สัปดาห์) \*มีการจัดการเรียนการสอนภาคฤดูร้อน สำหรับนักศึกษาชั้นปีที่ 3 ที่เลือกฝึกประสบการณ์วิชาชีพภาคฤดูร้อน จำนวนไม่น้อยกว่า 400 ชั่วโมง**2. วิธีจัดการเรียนการสอน**-จัดการเรียนการสอนบนพื้นฐานแนวคิดการจัดการศึกษาเชิงผลลัพธ์ (Outcome-Based Education) เน้นการสร้างบัณฑิตที่มีสมรรถนะ และเป็น Active learners ที่เป็นนักเรียนรู้ตลอดชีวิต-[กิจกรรมเสริมหลักสูตรที่ตอบสนองต่อผู้เรียนและเสริมสร้างผลลัพธ์การเรียนรู้ที่เป็นอัตลักษณ์ของหลักสูตร (Yearly Outcomes) เพื่อ “มุ่งผลิตบัณฑิตให้เป็นผู้ประกอบการด้านการท่องเที่ยวและบริการ”](http://www.tourism.mju.ac.th/Bachelor4Yth.html) **3. กระบวนการประเมินผลเรียนรู้** ของนักศึกษาเป็นไปตามกรอบมาตรฐานคุณวุฒิระดับอุดมศึกษาแห่งชาติ (TQF) สอดคล้องกับ Expected learning outcome ของหลักสูตรมาตรฐานคุณวุฒิระดับปริญญาตรี สาขาวิชาการท่องเที่ยวและการโรงแรม พ.ศ. 2553 และมีการสอบวัดผลความรู้และทักษะทางเทคโนโลยีสารสนเทศและการสื่อสาร (ICT) **4. ประเมินคุณภาพการศึกษา** เป็นไปตามเกณฑ์การประเมินคุณภาพ AUN-QA |
| หลักสูตรศิลปศาสตรบัณฑิต สาขาวิชาพัฒนาการท่องเที่ยว(หลักสูตร 4 ปี และหลักสูตร 4 ปีเทียบเข้าเรียน) | **หลักสูตรปริญญาตรี สาขาวิชาพัฒนาการท่องเที่ยว** มีอาจารย์ผู้รับผิดชอบหลักสูตรเป็นผู้รับผิดชอบดำเนินการ และมีคณะกรรมการประจำคณะเป็นผู้กำกับ ติดตามการดำเนินงาน**การรับนักศึกษา** ผ่านระบบคัดเลือกเข้าระดับอุดมศึกษา (TCAS) ของ ทปอ. และระบบรับตรงของมหาวิทยาลัยแม่โจ้**หลักสูตรและการจัดการเรียนการสอน****1. ระบบการจัดการศึกษา** - เป็นหลักสูตร 4 ปีและ 4 ปีเทียบเข้าเรียนทางวิชาการ จัดการศึกษาเป็นภาษาไทยและภาษาอังกฤษ จำนวนหน่วยกิตตลอดหลักสูตร 136 หน่วยกิต- ใช้ระบบการจัดการศึกษาแบบทวิภาค โดย 1 ปี แบ่งออกเป็น 2 ภาคการศึกษา (1 ภาคการศึกษาไม่น้อยกว่า 15 สัปดาห์) **2. วิธีจัดการเรียนการสอน**- จัดการเรียนการสอนโดยการบรรยาย การปฏิบัติ และสหกิจศึกษา[- จัดกิจกรรมเสริมการเรียนรู้ของหลักสูตรตามความคาดหวังของผลลัพธ์การเรียนรู้แต่ละชั้นปี (Yearly Outcomes) เพื่อมุ่งผลิตบัณฑิต “เป็นนักออกแบบบริการและประสบการณ์ทางการท่องเที่ยวคุณค่าสูง”](http://www.tourism.mju.ac.th/Bachelor4Yth.html)**3. กระบวนการประเมินผลเรียนรู้** ของนักศึกษาเป็นไปตามกรอบมาตรฐานคุณวุฒิระดับอุดมศึกษาแห่งชาติ (TQF) สอดคล้องกับ Expected learning outcome ของหลักสูตรมาตรฐานคุณวุฒิระดับปริญญาตรี สาขาวิชาการท่องเที่ยวและการโรงแรม พ.ศ. 2553 และมีการสอบวัดผลความรู้และทักษะทางเทคโนโลยีสารสนเทศและการสื่อสาร (ICT) **4. ประเมินคุณภาพการศึกษา** เป็นไปตามเกณฑ์การประเมินคุณภาพ AUN-QA |
| หลักสูตรศิลปศาสตรมหาบัณฑิต สาขาวิชาพัฒนาการท่องเที่ยว | **หลักสูตรปริญญาโท สาขาวิชาพัฒนาการท่องเที่ยว** มีอาจารย์ผู้รับผิดชอบหลักสูตรเป็นผู้รับผิดชอบดำเนินการ และมีคณะกรรมการประจำคณะเป็นผู้กำกับ ติดตามการดำเนินงาน**การรับนักศึกษา** ประชาสัมพันธ์และคัดเลือกนักศึกษาตามรอบการรับสมัครของฝ่ายบัณฑิตศึกษา สำนักบริหารและพัฒนาวิชาการ มหาวิทยาลัยแม่โจ้**หลักสูตรและการจัดการเรียนการสอน****1. ระบบการจัดการศึกษา** - เป็นหลักสูตรระดับปริญญาโท 2 ปี จัดการศึกษาเป็นภาษาไทย จำนวนหน่วยกิตตลอดหลักสูตร 36 หน่วยกิต- ใช้ระบบการจัดการศึกษาแบบทวิภาค โดย 1 ปี แบ่งออกเป็น 2 ภาคการศึกษา (1 ภาคการศึกษาไม่น้อยกว่า 15 สัปดาห์) และมีการจัดการเรียนการสอนระบบ Modular แบบ Block Course System **2. วิธีจัดการเรียนการสอน** - หลักสูตรฯ บูรณาการการจัดการเรียนการสอน กับการวิจัย การบริการวิชาการและงานยุทธศาสตร์ของคณะฯ และมหาวิทยาลัย - มีการจัดกิจกรรมเสริมหลักสูตรตามความคาดหวังของผลลัพธ์การเรียนรู้ (Yearly Outcomes) แต่ละชั้นปีที่หลักสูตรกำหนด ตรงตามอัตลักษณ์ของหลักสูตรเพื่อผลิตมหาบัณฑิต “นักจัดการเชิงบูรณาการเพื่อการพัฒนาการท่องเที่ยวที่ยั่งยืน” ได้ **3. กระบวนการประเมินผลเรียนรู้** ของนักศึกษาเป็นไปตามกรอบมาตรฐานคุณวุฒิระดับอุดมศึกษาแห่งชาติ (TQF) สอดคล้องกับ Expected learning outcome ของหลักสูตร การสอบเทียบความรู้ภาษาต่างประเทศและการสอบประมวลความรู้ และเสนอวิทยานิพนธ์และสอบผ่านปากเปล่าขั้นสุดท้ายตามเงื่อนไขที่มหาวิทยาลัยกำหนด**4. ประเมินคุณภาพการศึกษา** เป็นไปตามเกณฑ์การประเมินคุณภาพ AUN-QA |
| หลักสูตรปรัชญาดุษฎีบัณฑิต สาขาวิชาพัฒนาการท่องเที่ยว | **หลักสูตรปริญญาเอก สาขาวิชาพัฒนาการท่องเที่ยว** มีอาจารย์ผู้รับผิดชอบหลักสูตรเป็นผู้รับผิดชอบดำเนินการ และมีคณะกรรมการประจำคณะเป็นผู้กำกับ ติดตามการดำเนินงาน**การรับนักศึกษา** ประชาสัมพันธ์และคัดเลือกนักศึกษาตามรอบการรับสมัครของฝ่ายบัณฑิตศึกษา สำนักบริหารและพัฒนาวิชาการ มหาวิทยาลัยแม่โจ้**หลักสูตรและการจัดการเรียนการสอน****1. ระบบการจัดการศึกษา** - เป็นหลักสูตรระดับปริญญาเอก แบบ 1.1 และ 2.1 มีระยะเวลาเรียน 3 ปี จำนวนหน่วยกิต ตลอดหลักสูตร 48 หน่วยกิต และแบบ 2.1 และ 2.2 มีระยะเวลาเรียน 5 ปี จำนวนหน่วยกิต ตลอดหลักสูตร 72 หน่วยกิต จัดการศึกษาเป็นภาษาไทยและภาษาอังกฤษ - ใช้ระบบการจัดการศึกษาแบบทวิภาค โดย 1 ปี แบ่งออกเป็น 2 ภาคการศึกษา (1 ภาคการศึกษาไม่น้อยกว่า 15 สัปดาห์) และมีการจัดการเรียนการสอนระบบ Modular แบบ Block Course System**2. วิธีจัดการเรียนการสอน**- หลักสูตรฯ มีการบูรณาการการจัดการเรียนการสอน กับการวิจัย การบริการวิชาการและงานยุทธศาสตร์ของคณะฯ และมหาวิทยาลัย - มีการจัดกิจกรรมเสริมหลักสูตร ให้เป็นไปตามความคาดหวังของผลลัพธ์การเรียนรู้ของแต่ละชั้นปีที่หลักสูตรกำหนด เพื่อผลิตดุษฎีบัณฑิตที่ “นักบริหารเชิงบูรณาการเพื่อพัฒนาการท่องเที่ยวอย่างยั่งยืน” ได้ **3. กระบวนการประเมินผลเรียนรู้** ของนักศึกษาเป็นไปตามกรอบมาตรฐานคุณวุฒิระดับอุดมศึกษาแห่งชาติ (TQF) สอดคล้องกับ Expected learning outcome ของหลักสูตร การสอบเทียบความรู้ภาษาต่างประเทศ สอบผ่านการสอบวัดคุณสมบัติ (Qualifying examination) การสอบประมวลความรู้และสอบผ่านการสอบดุษฎีนิพนธ์แบบปากเปล่าขั้นสุดท้ายตามเงื่อนไขที่มหาวิทยาลัยกำหนด **4. ประเมินคุณภาพการศึกษา** เป็นไปตามเกณฑ์การประเมินคุณภาพ AUN-QA |

**ตารางที่ OP-2 บริการที่สำคัญ**

| **การบริการ****ที่สำคัญ** | **รูปแบบในการบริการ** |
| --- | --- |
| การวิจัย |  คณะฯ มีการจัดตั้งศูนย์วิจัยเพื่อการพัฒนาและจัดการการท่องเที่ยวอย่างยั่งยืน (CoE-STHR) โดยมีบริการให้คำปรึกษา (Consult) ด้านวิชาการและการพัฒนาด้านการวิจัยทางการท่องเที่ยวแก่ นักศึกษาในระดับบัณฑิตศึกษา และคณาจารย์ รวมทั้งหน่วยงานที่เกี่ยวข้องทั้งภายในและภายนอก ตลอดจนการเผยแพร่งานวิจัยที่เกี่ยวข้องกับการบริการและการท่องเที่ยวเพื่อสนับสนุนงานเชิงนโยบายในคณะ นอกจากนี้ ยังมุ่งพัฒนาหลักสูตรการฝึกอบรมในการเรียนรู้กระบวนการวิจัยด้านการท่องเที่ยวและบริการ ที่เป็นการบรูณาการความรู้กับการปฏิบัติ เพื่อพัฒนาบุคลากรให้ที่มีความชำนาญและสอดคล้องกับความต้องการของภาคธุรกิจ |
| การบริการวิชาการ  |  คณะฯ ได้ผลักดันโครงการจัดตั้งศูนย์การศึกษาเพื่อความเป็นเลิศทางวิชาการด้านการท่องเที่ยวและบริการจำนวน 2 ศูนย์ ประกอบด้วย 1) โครงการจัดตั้งศูนย์การศึกษาด้านการท่องเที่ยวเชิงศิลปวิทยาการอาหารนานาชาติ และ 2) โครงการจัดตั้งศูนย์การศึกษาด้านอณูศิลปวิทยาการอาหารมหาวิทยาลัยแม่โจ้ โดยทั้ง 2 ศูนย์ฯ มุ่งเน้นการบูรณาการการทำงานด้านศิลปวิทยาการอาหารร่วมกันระหว่างนักวิจัยสายวิทยาศาสตร์ และนักวิจัยสายสังคมศาสตร์ ซึ่งรูปแบบของการพัฒนางานของศูนย์ฯ แห่งแรกมุ่งเน้นงานนวัตกรรมเชิงวิทยาศาสตร์ และศูนย์ฯ แห่งที่สองมุ่งเน้นนวัตกรรมเชิงสังคมศาสตร์ เช่น นวัตกรรมบริการ เป็นต้น  |

 **(2) ปรัชญา วิสัยทัศน์ วัตถุประสงค์ พันธกิจ สมรรถนะ ค่านิยมและอัตลักษณ์นักศึกษา**

**คณะพัฒนาการท่องเที่ยว**

**ปรัชญา:** การท่องเที่ยวที่ยั่งยืนเกิดจากการพัฒนาด้วยปัญญา

**วิสัยทัศน์:** คณะพัฒนาการท่องเที่ยวสร้างสรรค์องค์ความรู้และนวัตกรรมเพื่อการท่องเที่ยวอย่าง

ยั่งยืน

**วัตถุประสงค์** 1) เพื่อพัฒนานักศึกษาให้มีความรู้และทักษะในวิชาชีพด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการตามมาตรฐานวิชาชีพ

2) เพื่อศึกษาและวิจัยหาองค์ความรู้ด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการอย่างยั่งยืน

3) เพื่อบริการวิชาการแก่สังคมและชุมชนด้านการพัฒนาการท่องเที่ยวและการเป็นผู้ประกอบการด้านการท่องเที่ยวและบริการ

4) เพื่อสืบสานทำนุบำรุงและรักษาไว้ ซึ่งขนบธรรมเนียม ประเพณี วัฒนธรรมไทยและการอนุรักษ์สิ่งแวดล้อม

**พันธกิจ** 1) ผลิตบัณฑิตที่มีความรู้ ทักษะในวิชาชีพด้านการท่องเที่ยว ทักษะการเป็นผู้ประกอบการด้านการท่องเที่ยวและบริการ และการบริหารจัดการทรัพยากรการท่องเที่ยวให้มีประสิทธิภาพตามมาตรฐานวิชาชีพเพื่อการพัฒนาการท่องเที่ยวสู่ความยั่งยืน

2) ค้นคว้า วิจัยองค์ความรู้ในการพัฒนาวิชาการและวิชาชีพด้านการท่องเที่ยวให้เป็นที่ยอมรับระดับชาติและนานาชาติ

3) บริการวิชาการแก่สังคมที่สอดคล้องกับนโยบายการการท่องเที่ยวของชาติ

4) สืบสานและธำรงรักษาไว้ซึ่งขนบธรรมเนียม ประเพณีและวัฒนธรรมไทย

5) บริหารจัดการองค์กรที่มุ่งสู่องค์กรแห่งการเรียนรู้และทำงานอย่างมีความสุข

**สมรรถนะหลัก** 1. หลักสูตรที่สนองต่อการพัฒนาแหล่งท่องเที่ยวและภาคธุรกิจการท่องเที่ยวและบริการ

มีรายวิชาและหลักสูตรฝึกอบรมที่มีการบูรณาการความรู้เพื่อการพัฒนาการท่องเที่ยว

 อย่างยั่งยืน

2. งานวิจัยในการพัฒนาวิชาการและวิชาชีพด้านการพัฒนาการท่องเที่ยว

3. งานบริการวิชาการร่วมกับเครือข่ายที่สอดคล้องกับนโยบายการพัฒนาการท่องเที่ยว

4. กิจกรรมที่เสริมสร้างความเป็นผู้มีคุณธรรม จริยธรรม รักษาไว้ซึ่งขนบธรรมเนียม

 ประเพณีและวัฒนธรรมไทย

5. งานบริหารจัดการองค์กรสมรรถนะสูง โดยใช้หลักการสร้างองค์กรแห่งการเรียนรู้

 ร่วมกับการปฏิบัติงานอย่างมีความสุข

**ค่านิยม** T (Tourism) การท่องเที่ยวและการบริการ

 D (Development) พัฒนาด้วยปัญญา

 S (Sustainability) เสริมสร้างคุณค่าสู่ความยั่งยืน

**อัตลักษณ์ของนักศึกษาคณะพัฒนาการท่องเที่ยว**

"เป็นบุคลากรด้านการท่องเที่ยวและบริการที่มีการเรียนรู้ตลอดชีวิต"

**(3) ลักษณะโดยรวมของบุคลากร**

 คณะฯ มีบุคลากรทั้งหมด 28 คน แบ่งบุคลากรเป็น 2 ประเภท คือ บุคลากรสายวิชาการ 17 คน ทำหน้าที่จัดการเรียนการสอน การวิจัยและการบริการวิชาการแก่สังคม และบุคลากรสายสนับสนุนวิชาการจำนวน 11 คน ทำหน้าที่สนับสนุนงานตามพันธกิจและวิสัยทัศน์ของคณะฯ ดังนี้

**ตารางที่ OP-3 ลักษณะโดยรวมของบุคลากร**

| **วุฒิการศึกษา** | **สายวิชาการ****(คน)** | **สายสนับสนุนวิชาการ****(คน)** | **ความก้าวหน้าทางวิชาชีพ** |
| --- | --- | --- | --- |
| ปริญญาตรี  | - | 4(ร้อยละ 36) | **ตำแหน่งทางวิชาการสายผู้สอน :** ศาสตราจารย์ = -รองศาสตราจารย์ = -ผู้ช่วยศาสตราจารย์ = 1 คน คิดเป็นร้อยละ 5.88อาจารย์ = 16 คน คิดเป็นร้อยละ 94.12**ตำแหน่งความก้าวหน้าของสายสนับสนุน:** เชี่ยวชาญ = - ชำนาญการพิเศษ = -ชำนาญการ = -  |
| ปริญญาโท | 7(ร้อยละ 41.17) | 7(ร้อยละ 64) |
| ปริญญาเอก  | 10(ร้อยละ 58.83) | - |
| รวม | **17****(ร้อยละ 100)** | **1**1**(ร้อยละ 100)** |
| อายุเฉลี่ย (ปี) | 44 ปี | 42 ปี |
| อายุงานเฉลี่ย / ประสบการณ์การทำงาน (ปี) | 11 ปี | 14 ปี |

คณะฯ ได้มีการวิเคราะห์ปัจจัยสำคัญที่ทำให้บุคลากรเข้ามามีส่วนร่วมเพื่อให้คณะบรรลุเป้าหมายและวิสัยทัศน์ของคณะ คือ **(1)** **ความมั่นคงในการทำงาน (เงินเดือน ค่าตอบแทน)** **(2)** **ความก้าวหน้าในการทำงานของบุคลากรการขอตำแหน่งทางวิชาการ/ตำแหน่งที่สูงขึ้นของบุคลากรสายสนับสนุน** สิ่งที่คณะฯ ได้สนับสนุนบุคลากรให้เกิดการพัฒนาในการทำงานนั้น ก่อให้เกิดความเต็มใจที่จะช่วยพัฒนาคณะให้บรรลุเป้าหมาย ซึ่งสอดคล้องกับนโยบายการบริหารงานองค์กรในลักษณะ Multi Skill ที่คณะกำหนดไว้ **(3)** **ความสมดุลในการทำงานและชีวิตส่วนตัว** วัฒนธรรมขององค์กรให้อิสระบุคลากรทางด้านความคิด ทุกคนสามารถบริหารจัดการเวลา ออกแบบการทำงานได้เอง ภายใต้กฎ ระเบียบ และกรอบระยะเวลาที่กำหนดไว้

คณะฯ มีการสนับสนุนด้านการพัฒนาบุคลากรของคณะให้มีศักยภาพด้านดิจิทอลรองรับนวัตกรรมทางการศึกษาด้านการท่องเที่ยวสำหรับการเรียนรู้ตลอดชีวิต อีกทั้งมีการยกย่องเชิดชูเกียรติแก่บุคลากรที่มีผลงานดีเด่น มีระบบการประเมินผลงานรายบุคคลตาม TOR ที่โปร่งใสและเป็นธรรม โดยมีคณะกรรมการกลั่นกรองและคณะกรรมการประจำคณะเป็นผู้กำกับดูแล มีระบบการสนับสนุนความก้าวหน้าทางวิชาการและวิชาชีพ ทั้งการจัดอบรมภายในคณะและมีงบประมาณสนับสนุนการอบรมภายนอกแก่บุคลากรทุกคน

**(4) สินทรัพย์**

 คณะพัฒนาการท่องเที่ยว มีสินทรัพย์ที่ใช้ในการดำเนินการตามพันธกิจของคณะฯ ดังนี้

 **ตารางที่ OP-4 อาคารสถานที่ เทคโนโลยีและอุปกรณ์ที่สำคัญ**

|  |  |
| --- | --- |
| ด้านการเรียนการสอน | - เทคโนโลยีด้านเรียนการสอนที่สำคัญ ได้แก่ Google classroom, Zoom, Microsoft Teams, Google Meet - ระบบอินเตอร์เน็ต - กล้องสำหรับสอน/ประชุมออนไลน์ จำนวน 2 เครื่อง - ห้องเรียน/ห้องประชุม อาคารสุวรรณวาจกกสิกิจ ประกอบด้วยจำนวน 4 ห้องเรียน, 1 ห้องประชุม และห้อง Common Room สำหรับนักศึกษาระดับบัณฑิตศึกษา 1 ห้อง- อุปกรณ์เครื่องเสียง อุปกรณ์เทคโนโลยีสารสนเทศประจำห้องเรียน- พื้นที่ Co-Working Space อาคารพัฒนาวิสัยทัศน์ประกอบด้วย - Co-Kitchen Space  - Molecular Gastronomy Laboratory  - Restaurants Service Innovation Learning Space - Plant Factory- ครุภัณฑ์ห้องปฏิบัติการ Co-Kitchen Space, Molecular Gastronomy Laboratory, Restaurants Service Innovation Learning Space  |
| ด้านการวิจัย | - ห้องปฏิบัติการศูนย์วิจัยเพื่อการพัฒนาและการจัดการการท่องเที่ยวอย่างยั่งยืน (CoE-STHR) - ห้องปฏิบัติการศูนย์การศึกษาด้านอณูศิลปวิทยาการอาหารมหาวิทยาลัยแม่โจ้  |
| ด้านบริการวิชาการ | - ห้องปฏิบัติการศูนย์การศึกษาด้านอณูศิลปวิทยาการอาหารมหาวิทยาลัยแม่โจ้ - ห้องปฏิบัติการศูนย์การศึกษาด้านการท่องเที่ยวเชิงศิลปวิทยาการอาหารนานาชาติ |
| อื่น ๆ  | คณะมีพื้นที่ทำงานเชิง Social Lab หลากหลายพื้นที่ทั้งหน่วยงาน ชุมชน อำเภอ และจังหวัด อาทิ ศูนย์พัฒนาการท่องเที่ยวเกษตรเชิงนิเวศ ค่ายลูกเสือ (ค่ายแทนคุณ) สำนักฟาร์มมหาวิทยาลัยแม่โจ้ พิพิธภัณฑ์และวัฒนธรรมการเกษตร มหาวิทยาลัยแม่โจ้ บ้านแม่กำปอง, สวนพฤกษศาสตร์, ออนใต้ฟาร์ม, ม่อนแจ่ม, อ่างขาง, ทุ่งเริง, สะเมิง, น่าน, เมืองหลวงพระบาง สาธารณรัฐประชาธิปไตยประชาชนลาว เป็นต้น |

**(5) กฎระเบียบข้อบังคับ**

 คณะพัฒนาการท่องเที่ยว ได้นำประกาศ ระเบียบ และข้อบังคับต่าง ๆ ที่เกี่ยวข้องมาใช้เป็นแนวทางในการดำเนินงานของคณะ ดังนี้

**ตารางที่ OP-5 กฎระเบียบข้อบังคับ**

| **พันธกิจ** | **เงื่อนไข ข้อบังคับ มาตรฐาน**  |
| --- | --- |
| การศึกษา | ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับปริญญาตรี พ.ศ. 2558 |
| ประกาศกระทรวงศึกษาธิการ เรื่อง เกณฑ์มาตรฐานหลักสูตรระดับบัณฑิตศึกษา พ.ศ. 2558 |
| ประกาศกระทรวงศึกษาธิการ เรื่อง แนวทางการบริหารเกณฑ์มาตรฐานหลักสูตรระดับอุดมศึกษา พ.ศ. 2558 |
| ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาวิชาการท่องเที่ยวและการโรงแรม พ.ศ.2553  |
| พระราชบัญญัติมหาวิทยาลัยแม่โจ้ พ.ศ. 2560 |
| คำสั่ง / ประกาศ ของสภามหาวิทยาลัยแม่โจ้ ที่เกี่ยวข้อง และคำสั่ง / ประกาศ / ข้อบังคับ / ระเบียบของมหาวิทยาลัยแม่โจ้ที่เกี่ยวข้อง |
| พระราชบัญญัติธุรกิจนำเที่ยวและมัคคุเทศก์ ปี พ.ศ.2559 |
| พระราชบัญญัติการศึกษาแห่งชาติ พ.ศ.2542 |
| กฎกระทรวงมาตรฐานการจัดการศึกษาระดับอุดมศึกษา พ.ศ. ๒๕๖๕https://bit.ly/371U2uyกฎกระทรวงมาตรฐานหลักสูตรการศึกษาระดับอุดมศึกษา พ.ศ. ๒๕๖๕https://bit.ly/3uFT7bzกฎกระทรวงมาตรฐานการขอตำแหน่งทางวิชาการในสถาบันอุดมศึกษา พ.ศ. ๒๕๖๕https://bit.ly/3JXkjZOกฎกระทรวงกำหนดมาตรฐานการอุดมศึกษาอื่น พ.ศ. ๒๕๖๕https://bit.ly/38gycnXกฎกระทรวงมาตรฐานคุณวุฒิระดับอุดมศึกษา พ.ศ. ๒๕๖๕https://bit.ly/3JV3kaA |
| ASEAN University Network Quality Assurance Version 4.0  |
| การวิจัย | แนวทางปฏิบัติจรรยาบรรณนักวิจัย พ.ศ.2561 สำนักงานคณะกรรมการวิจัยแห่งชาติ |
| ข้อบังคับมหาวิทยาลัยแม่โจ้ ว่าด้วยงานวิจัย พ.ศ.2542 |
| ประกาศมหาวิทยาลัยแม่โจ้ เรื่อง หลักเกณฑ์การสนับสนุนงบประมาณ เพื่อสมทบทุนวิจัยร่วมกับแหล่งทุนภายนอก Matching Fund ประเภททุนพัฒนานักวิจัยและทุนพัฒนานักวิจัยอาวุโส  |
| แนวทางปฏิบัติ การรับทุนวิจัยจากแหล่งทุนภายนอก |
| หลักเกณฑ์การรับทุน ทุนนักวิจัยรุ่นใหม่ ระดับมหาวิทยาลัย |
| ประกาศคณะพัฒนาการท่องเที่ยว เรื่อง หลักเกณฑ์การสนับสนุนทุนวิจัยคณะพัฒนาการท่องเที่ยว |
| หลักเกณฑ์การสนับสนุนงบประมาณไปเสนอผลงาน ณ ต่างประเทศ |
| การบริการวิชาการ | แนวปฏิบัติทุนโครงการบริการวิชาการ |
| หลักเกณฑ์การเบิกจ่ายเงินโครงการบริการวิชาการ |
| การบริหารจัดการ | พระราชบัญญัติระเบียบข้าราชการพลเรือนในสถาบันอุดมศึกษา |
| พระราชบัญญัติมหาวิทยาลัยแม่โจ้ พ.ศ. 2560 |
| ข้อบังคับว่าด้วย จรรยาบรรณของบุคลากรมหาวิทยาลัยแม่โจ้ พ.ศ. 2560 |
| ระเบียบมหาวิทยาลัยแม่โจ้ ว่าด้วยคณะกรรมการธรรมมาภิบาล และจริยธรรม พ.ศ. 2564 |
| แนวทางการประกันคุณภาพการศึกษา CUPT-QMS Guidelines ปี 2562 |

**ข. ความสัมพันธ์ระดับองค์กร**

**คณะพัฒนาการท่องเที่ยว อยู่ภายใต้การกำกับดูแลของอธิการบดีและสภามหาวิทยาลัยแม่โจ้ ดำเนินการบริหารงานผ่านคณะกรรมการประจำคณะ ซึ่งมีคณบดีเป็นประธาน มีรองคณบดี ประธานอาจารย์ผู้รับผิดชอบหลักสูตร และผู้อำนวยการสำนักงานคณบดีเป็นกรรมการ ในการประชุมคณะกรรมการประจำคณะ นั้นกำหนดให้บุคลากรคณะฯ ทุกคนเข้าร่วมรับฟังในวาระแจ้งเพื่อทราบและรายงานความก้าวหน้าเพื่อติดตามการดำเนินงานของคณะ** โดยมีโครงสร้างองค์กร ดังนี้

(1) โครงสร้างองค์กร 



**การกำกับดูแล**

คณะฯ มีคณบดีเป็นผู้บริหารสูงสุด รองคณบดีจำนวน 1 ท่าน เพื่อทำหน้าที่ กำกับ ดูแลเกี่ยวกับการบริหารงานที่ได้รับมอบหมาย หน่วยงานภายใต้คณะฯ ประกอบด้วย

1) หลักสูตรระดับปริญญาตรีจำนวน 2 หลักสูตร ปริญญาโทและปริญญาเอก รวมจำนวน 4 หลักสูตร

2) ศูนย์วิจัยและบริการวิชาการ ได้แก่ 1) ศูนย์วิจัยเพื่อการพัฒนาและจัดการการท่องเที่ยวอย่างยั่งยืน (CoE-STHR) 2) โครงการจัดตั้งศูนย์การศึกษาด้านอณูศิลปวิทยาการอาหารมหาวิทยาลัยแม่โจ้ 3) โครงการจัดตั้งศูนย์การศึกษาด้านการท่องเที่ยวเชิงศิลปวิทยาการอาหารนานาชาติ (International Gastronomy Tourism Centre: iGTC) โดยมีหัวหน้าศูนย์เป็นผู้ดูแล และรายงานให้แก่คณะกรรมการประจำคณะรับทราบและพิจารณา เป็นประจำทุกครั้ง

3) งานภายใต้สำนักงานคณบดี ประกอบด้วย 5 งาน ได้แก่ งานบริหารและธุรการ งานบริการวิชาการและวิจัย งานนโยบาย แผนและประกันคุณภาพ งานคลังและพัสดุ และงานบริการการศึกษาและกิจการนักศึกษา โดยผู้อำนวยการสำนักงานคณบดีเป็นผู้กำกับดูแล และมีการรายงานผลการปฏิบัติงาน ปัญหาและข้อเสนอแนะในรูปแบบของการประชุมคณะกรรมการฝ่ายต่าง ๆ และรายงานให้แก่คณะกรรมการประจำคณะรับทราบและพิจารณา เป็นประจำทุกครั้ง

4) คณะฯ ได้แต่งตั้งคณะกรรมการจากบุคลากรสายวิชาการและสายสนับสนุนวิชาการ เพื่อขับเคลื่อนการดำเนินงานพันธกิจของคณะ จำนวน 11 คณะกรรมการ ดังนี้

 4.1 คณะกรรมการขับเคลื่อนยุทธศาสตร์และบริการความเสี่ยง

 4.2 คณะกรรมการประกันคุณภาพ

 4.3 คณะกรรมการบริหารงานบุคคล

 4.4 คณะกรรมการกลั่นกรองภาระงานและการปฏิบัติงานของบุคลากร

 4.5 คณะกรรมการบริหารและจัดการทรัพย์สินคณะพัฒนาการท่องเที่ยว

 4.6 คณะกรรมการอนุรักษ์สิ่งแวดล้อมและทำนุบำรุงศิลปวัฒนธรรม

 4.7 คณะกรรมการทวนสอบผลสัมฤทธิ์ของนักศึกษา

 4.8 คณะกรรมการพัฒนาเครือข่ายทางวิชาการและศิษย์เก่าสัมพันธ์

 4.9 คณะกรรมการสื่อสารภาพลักษณ์องค์กร

 4.10 คณะกรรมการส่งเสริมและกำกับการปฏิบัติงานตามจรรยาบรรณ

 4.11 คณะกรรมการวิจัยและบริการวิชาการ

**(2) ผู้เรียน ลูกค้ากลุ่มอื่น และผู้มีส่วนได้ส่วนเสีย**

 **ตารางที่ OP-6** **ความต้องการและความคาดหวังที่สำคัญของผู้มีส่วนได้ส่วนเสีย**

| ความต้องการและความคาดหวัง | ผู้เรียน ลูกค้า ผู้มีส่วนได้ส่วนเสีย ผู้ส่งมอบ และคู่ความร่วมมือ |
| --- | --- |
| นักศึกษาระดับปริญญาตรี | นักศึกษาระดับบัณฑิตศึกษา | บุคลากรคณะ | ผู้ใช้บัณฑิต | ผู้ปกครองนักศึกษา | ศิษย์เก่า | โรงเรียน/วิทยาลัย | ชุมชน/สังคม | ผู้ประกอบการด้านการท่องเที่ยว/เกษตร | หน่วยงานภาครัฐ | **NGO** |
| **1. วิธีการจัดการเรียนการสอนที่มีคุณภาพ** | **√** | **√** | **√** | **√** | **√** | **√** | **√** | **√** |  | **√** |  |
| **2. สิ่งสนับสนุนการเรียนรู้ที่มีคุณภาพ** | **√** | **√** | **√** |  | **√** |  |  |  |  | **√** |  |
| **3. สภาพแวดล้อมทางกายภาพ****ที่ดี** | **√** | **√** | **√** |  | **√** |  |  |  |  | **√** |  |
| **4. รับทราบข้อมูลของคณะ** |  |  |  |  |  |  |  |  |  |  |  |
| **4.1 นโยบายของคณะ** | **√** | **√** | **√** |  |  |  |  |  |  | **√** |  |
| **4.2 การประชาสัมพันธ์ข้อมูลข่าวสาร** | **√** | **√** | **√** |  | **√** | **√** | **√** | **√** |  | **√** |  |
| **4.3 การจัดโครงการ/กิจกรรมที่เกี่ยวข้อง** | **√** | **√** | **√** |  | **√** | **√** |  | **√** |  | **√** |  |
| **5. คุณภาพบัณฑิต** |  |  |  |  |  |  |  |  |  |  |  |
| **5.1 ตามเกณฑ์มาตรฐาน** TQF  | **√** | **√** | **√** | **√** | **√** | **√** | **√** |  |  | **√** |  |
| **5.2 มาตรฐานคุณวุฒิระดับปริญญาตรี สาขาวิชาการท่องเที่ยวและการโรงแรม** **พ.ศ.2553**  | **√** |  | **√** | **√** | **√** | **√** | **√** |  |  | **√** |  |
| **5.3 การจัดการศึกษาตามเกณฑ์การประเมิน** AUN-QA |  |  | **√** | **√** | **√** | **√** |  |  |  | **√** |  |
| **6. การบริการวิชาการแก่สังคม**  |  |  |  |  |  |  |  |  |  |  |  |
| 6.1 แบ่งปันองค์ความรู้แก่ชุมชน/สังคม ตามแนวโน้มทางการท่องเที่ยวในปัจจุบัน | **√** | **√** |  |  |  | **√** | **√** | **√** |  | **√** | **√** |
| 6.2 กิจกรรมเชื่อมโยงการท่องเที่ยวกับชุมชน | **√** | **√** |  |  |  | **√** | **√** | **√** |  | **√** | **√** |
| 6.3 ที่ปรึกษาด้านการท่องเที่ยว |  | **√** |  |  |  |  | **√** | **√** | **√** | **√** | **√** |
| 6.4 การสนับสนุนศิลปวัฒนธรรม | **√** | **√** | **√** |  |  |  | **√** | **√** | **√** | **√** | **√** |

**(3) ผู้ส่งมอบและคู่ความร่วมมือที่เป็นทางการและไม่เป็นทางการที่สำคัญ**

 **ตารางที่ OP-7 พันธมิตร/ผู้ส่งมอบ/ผู้ให้ความร่วมมือ**

| **บทบาทที่มีต่อคณะ** | **ผู้ส่งมอบ** | **คู่ความร่วมมือ** |
| --- | --- | --- |
| **บริษัททำความสะอาด** | **บริษัทรับเหมาก่อสร้าง** | **ร้านค้า วัสดุ ครุภัณฑ์** | **โรงเรียนมัธยม / วิทยาลัย** | **ชุมชน/สังคม** | **สถาบันการศึกษาทั้งในประเทศและต่างประเทศ** | **สถานประกอบการท่องเที่ยว โรงแรม และองค์กรต่าง ๆ ด้านการท่องเที่ยว** |
| 1. รับผิดชอบกระบวนการทำงานอื่นที่ไม่ใช้กระบวนการหลักที่เป็นพันธกิจ และมหาวิทยาลัยไม่มีความถนัด | 🗸 | 🗸 |  |  |  |  |  |
| 2. บริการจัดหาวัสดุ ครุภัณฑ์ |  |  | 🗸 |  |  |  |  |
| 3. นักเรียน/นักศึกษาที่เข้ามาศึกษาต่อ |  |  |  | 🗸 |  |  |  |
| 4. พัฒนาหลักสูตร / การเรียนการสอน / แหล่งฝึกงาน และสหกิจศึกษา |  |  |  |  | 🗸 | 🗸 | 🗸 |
| 5. แหล่งทุนวิจัย / การทำงานวิจัยร่วม |  |  |  |  |  | 🗸 | 🗸 |
| 6. แหล่งทุน / บริการวิชาการ / การทำงานบริการวิชาการร่วมกัน |  |  |  |  |  | 🗸 | 🗸 |

**P2. สภาวการณ์ขององค์กร**

**ก. สภาพด้านการแข่งขัน**

 **(1) ลำดับในการแข่งขัน**

 คณะฯ ได้มีการสำรวจข้อมูลจากสถาบันการศึกษาภายในประเทศไทย ทั้งรัฐบาลและเอกชนที่ทำการเปิดสอนในสาขาวิชาด้านการท่องเที่ยวและการบริการ จำนวน 95 แห่ง (ข้อมูลจาก Checo ณ เดือนพฤศจิกายน 2564) โดยคณะฯ ใช้ข้อมูลเทียบเคียงรายหลักสูตรเพื่อนำมาปรับปรุงการดำเนินงาน การจัดเรียนการสอนของหลักสูตร ให้สามารถแข่งขันกับหลักสูตรที่เทียบเคียงได้ ดังนี้

**ตารางที่ OP-8** **ลำดับในการเทียบเคียง**

 คณะพัฒนาการท่องเที่ยว ได้วิเคราะห์ลำดับการเทียบเคียงโดยจำแนกตามพันธกิจหลัก ดังนี้

|  **หลักสูตร** | **คู่เทียบ** | **ประเภทของการเทียบเคียง** |
| --- | --- | --- |
| **พันธกิจด้านการเรียนการสอน** |
| ปริญญาตรี สาขาวิชาการจัดการธุรกิจท่องเที่ยวและบริการ | หลักสูตรบริหารธุรกิจบัณฑิต สาขาวิชาการจัดการการท่องเที่ยว มหาวิทยาลัยแม่ฟ้าหลวง | - การจัดการเรียนการสอน - การได้งานทำหลังสำเร็จการศึกษา- ศักยภาพของอาจารย์เพื่อให้มีตำแหน่งทางวิชาการ - ความสามารถในการผลิตผลงานวิจัย การนำไปใช้ประโยชน์ - บทความทางวิชาการ - ค่าใช้จ่ายตลอดหลักสูตร |
| ปริญญาตรี สาขาวิชาพัฒนาการท่องเที่ยว | หลักสูตรศิลปศาสตรบัณฑิต สาขาวิชาการท่องเที่ยว มหาวิทยาลัยเชียงใหม่  | - รายละเอียดของหลักสูตร (มคอ 2) - การจัดการเรียนการสอนของหลักสูตร และกิจกรรมเสริมหลักสูตร |
| ปริญญาโท สาขาวิชาพัฒนาการท่องเที่ยวปริญญาเอก สาขาวิชาพัฒนาการท่องเที่ยว | - หลักสูตรศิลปศาสตรมหาบัณฑิต สาขาวิชาการจัดการการท่องเที่ยวและโรงแรม คณะวิทยาการจัดการและสารสนเทศศาสตร์ สาขาวิชาการท่องเที่ยว มหาวิทยาลัยพะเยา- หลักสูตรปรัชญาดุษฎีบัณฑิต สาขาวิชาการจัดการการท่องเที่ยวและโรงแรม คณะวิทยาการจัดการและสารสนเทศศาสตร์ สาขาวิชาการท่องเที่ยว มหาวิทยาลัยพะเยา | - การจัดการเรียนการสอน - การได้งานทำหลังสำเร็จการศึกษา- ศักยภาพของอาจารย์เพื่อให้มีตำแหน่งทางวิชาการ - ความสามารถในการผลิตผลงานวิจัย การนำไปใช้ประโยชน์ - บทความทางวิชาการ - ค่าใช้จ่ายตลอดหลักสูตร |
| **พันธกิจวิจัย**  ในปีงบประมาณ 2564 คณะฯ ได้ดำเนินการตามตัวชี้วัดตามแผนปฏิบัติการบรรลุทุกตัวชี้วัด โดยคณะมีจำนวนเงินวิจัยด้านสังคมศาสตร์จำนวน 452,545.00 บาท มีอาจารย์ที่ทำผลงานวิจัยร้อยละ 75.00 มีผลงานวิจัยที่นำไปใช้ประโยชน์ ร้อยละ 25 โดยเป็นงานวิจัยที่นำไปใช้ในเชิงพาณิชย์ จำนวน 1 เรื่อง นอกจากนี้ คณะฯ มีผลงานวิจัยที่ได้รับการตีพิมพ์เผยแพร่ จำนวน 11 ผลงาน ประกอบด้วย ผลงานตีพิมพ์ในฐาน Scopus จำนวน 3 บทความ TCI กลุ่มที่ 1 จำนวน 2 บทความ TCI กลุ่มที่ 2 จำนวน 5 บทความ และการตีพิมพ์ในรายงานสืบเนื่องจากการประชุมวิชาการระดับนานาชาติ จำนวน 1 บทความ นอกจากนี้ ในปีงบประมาณ 2564 ศูนย์วิจัยเพื่อการพัฒนาและจัดการการท่องเที่ยวอย่างยั่งยืน ได้จัดโครงการ Smart Researcher 2021 โดยจัดกิจกรรมอบรม/พัฒนาศักยภาพนักวิจัยในรูปแบบออนไลน์ จำนวน 9 ครั้ง ให้แก่คณาจารย์ นักศึกษาระดับบัณฑิตศึกษา นักศึกษาระดับปริญญาตรี ตลอดจนผู้สนใจทั่วไปจากภายในและภายนอกสถาบัน |
| **พันธกิจด้านบริการวิชาการ**  ในปีงบประมาณ 2564 คณะฯ ได้ดำเนินการตามพันธกิจ และบรรลุตัวชี้วัดด้านบริการวิชาการ จำนวน 3 ตัวชี้วัด จาก 4 ตัวชี้วัด โดย1. มีจำนวนงบประมาณจากโครงการบริการวิชาการจากแหล่งทุนภายนอก จำนวน 4,315,000.00 บาท
2. มีจำนวนแหล่งเรียนรู้จำนวน 1 แห่ง
3. มีผลกระทบด้านเศรษฐกิจ สังคม คุณภาพชีวิตของชุมชนจากโครงการบริการวิชาการ ค่าเฉลี่ย 4.48

ทั้งนี้ มีตัวชี้วัดที่ยังไม่บรรลุเป้าหมายได้แก่ ตัวชี้วัดว่าด้วยรายได้จากการให้บริการวิชาการ โดยคณะฯ จะได้ทำการผลักดันตัวชี้วัดดังกล่าวในปีงบประมาณ 2565 ต่อไป |
| **พันธกิจด้านบุคลากร**  เมื่อวิเคราะห์สัดส่วนอาจารย์ที่ดำรงตำแหน่งทางวิชาการของคณะฯ ในปีงบประมาณ 2563 อาจารย์คณะพัฒนาการท่องเที่ยว ได้รับการแต่งตั้งให้ดำรงตำแหน่งทางวิชาการ ผู้ช่วยศาสตราจารย์ 1 ท่าน คิดเป็นร้อยละ 6.25 และในปีงบประมาณ 2564 คณะฯ ได้เร่งผลักดันและส่งเสริมการขอตำแหน่งทางวิชาการให้เพิ่มขึ้น ซึ่งปัจจุบัน มีอาจารย์อยู่ระหว่างกระบวนการขอตำแหน่งทางวิชาการ จำนวน 1 คน  ในส่วนของบุคลากรสายสนับสนุนวิชาการปีงบประมาณ 2564 บุคลากรได้รับแต่งตั้งให้ดำรงตำแหน่งหัวหน้างาน จำนวน 2 คน และในปีงบประมาณ 2565 จะมีบุคลากรได้รับการแต่งตั้งให้ดำรงตำแหน่งหัวหน้างาน เพิ่มขึ้นอย่างน้อย 1 คน |

 **(2) ปัจจัยการเปลี่ยนแปลงที่สำคัญและมีผลต่อความสามารถในการแข่งขันองค์กร ได้แก่**

**1. นโยบายปฏิรูปการศึกษาที่ต้องการพัฒนาคนให้มีทักษะการเรียนรู้ตลอดชีวิต มุ่งเน้นการปรับเปลี่ยนรูปแบบการเรียนการสอน การจัดการหลักสูตร การวิจัยที่มุ่งเน้นการสร้างนวัตกรรม เป็นต้น**

**1.1 นโยบายของกระทรวงการอุดมศึกษา วิทยาศาสตร์ วิจัยและนวัตกรรม (อว.) และ**

 **มหาวิทยาลัย ที่มีความยืดหยุ่นในการเรียนการสอนมากขึ้น**

**1.2 จำนวนนักศึกษาที่เข้าสู่ระบบการศึกษามีจำนวนลดลง**

**2.** นโยบายการขับเคลื่อนประเทศด้วย BCG **และ** Creative Economy

**3. การเปลี่ยนแปลงที่เกิดขึ้นจากทางด้านเทคโนโลยีดิจิทัล (**Digital disruption**)**

4. **การปฏิรูปกระทรวงใหม่ ภายใต้ 3 เรื่องสำคัญ คือ การบริหาร กฎหมาย และงบประมาณ**

**5. การเปลี่ยนแปลงโครงสร้างของประชากรที่เข้าสู่สังคมผู้สูงอายุ**

**6. การเกิดโรคอุบัติใหม่ ที่ส่งผลกระทบต่อระบบเศรษฐกิจ และสังคม**

**7. การเปลี่ยนแปลงสภาพภูมิอากาศ ที่ส่งผลกระทบต่อการดำรงชีวิต พิบัติภัยต่าง ๆ ที่เกิดขึ้นบ่อยครั้ง และมีแนวโน้มที่จะรุนแรงมากขึ้น รวมถึงระบบนิเวศที่เปลี่ยนแปลงไป**

 **(3) ข้อมูลเชิงเปรียบเทียบ**

 คณะพัฒนาการท่องเที่ยวได้สืบค้นข้อมูลจากเอกสารเผยแพร่ ได้แก่ รายงานประจำปี, เว็บไซต์ของมหาวิทยาลัยต่าง ๆ, ข้อมูลในระบบรับทราบหลักสูตร (CHECO) และรายงานการประเมินตนเอง (SAR) เป็นต้น

**ข.บริบทเชิงกลยุทธ์ (Strategic Context)**

**ตารางที่ OP-9** ความท้าทายเชิงกลยุทธ์

| **ความท้าทายเชิงกลยุทธ์**  | **การได้เปรียบเชิงกลยุทธ์** | **ตัวชี้วัด** |
| --- | --- | --- |
| **ด้านการเรียนการสอน** |
| 1. การผลิตบัณฑิตให้เป็นผู้ประกอบการด้านการท่องเที่ยวและบริการ  | 1. มีศูนย์และโครงการจัดตั้งศูนย์ จำนวน 3 ศูนย์2. มีหลักสูตรการฝึกอบรมการพัฒนาการท่องเที่ยวสู่การเป็น SDGs for Tourism3. มีองค์ความรู้ในรูปแบบ Toolbox ทางนวัตกรรม  | 1. นักศึกษาและบัณฑิตผู้ประกอบการ หรือผู้ที่ได้รับการพัฒนาเป็นผู้ประกอบการ (เป้าหมาย 1 คน)2. จำนวนนักศึกษาที่เข้าร่วมกิจกรรมด้านการสร้างความเป็นผู้ประกอบการไม่น้อยกว่า 120 คน |
| 2. บริหารจัดการหลักสูตรที่เท่าทันต่อการเปลี่ยนแปลงที่สอดคล้องกับหลักการพัฒนาอย่างยั่งยืน  | 1. การบูรณาการหลักการเป้าหมายสู่ความยั่งยืน (Sustainable Development Goals- SDGs) 2. คณะมีเครือข่ายทางสังคมและชุมชนที่ให้การสนับสนุนการจัดการเรียนการสอน 3. คณะมีฐานปฏิบัติการทางสังคมศาสตร์ (Social Lab) | 1. จำนวนรายวิชาที่มีการบูรณาการกับ SDGs for Tourism (ไม่น้อยกว่า10 รายวิชา)2. ทุกหลักสูตร ในรายวิชาที่เกี่ยวข้องจะต้องมีการบูรณาการกับ SDGs for Tourism มากกว่าร้อยละ 60 ของรายวิชาที่เกี่ยวข้อง3. ระดับบัณฑิตศึกษา จำนวนบทความวิจัยที่เกี่ยวข้องกับ SDGs for Tourism ของนักศึกษาในระดับบัณฑิตศึกษา ต้องไม่น้อยกว่า 3 บทความต่อปีการศึกษา4. จำนวนงานที่ส่งเข้าประกวดที่เกี่ยวข้องกับ SDGs for Tourism อย่างน้อย 3 ชิ้นงานต่อปีการศึกษา |
| **ด้านการวิจัย** |
| 1. การนำงานวิจัยไปใช้ประโยชน์ | 1. มีศูนย์วิจัยฯ ในการขับเคลื่อน เพื่อผลักดันการดำเนินงานด้านวิจัยให้เป็นรูปธรรมและมีประสิทธิภาพ2. มีเครือข่ายความร่วมมือกับชุมชนต่าง ๆ 3. มีการนำระบบและเทคโนโลยีมาใช้ประโยชน์ในการดำเนินงานด้านวิจัย | 1. จำนวนผู้ใช้ประโยชน์จากงานวิจัย ไม่น้อยกว่า 2 ราย |
| 2. การเพิ่มผลงานวิจัยที่ได้รับการตีพิมพ์เผยแพร่ตามเกณฑ์การเผยแพร่ผลงานวิชาการของ กพอ. ทั้งในระดับชาติและนานาชาติ  | 1. มีศูนย์วิจัยฯ ที่ขับเคลื่อนร่วมกับคณะกรรมการบริหารงานบุคคลของคณะ2. นโยบายส่งเสริมการทำวิจัยแบบกลุ่มวิจัย 3. มีระบบสนับสนุนการทำวิจัยและสนับสนุนการตีพิมพ์ผลงานวิจัย4. แต่งตั้งนักวิจัยพี่เลี้ยงภายในคณะ5. มีนักวิจัยของคณะที่ทำงานที่มีเครือข่ายและมีส่วนร่วมกับอาจารย์ นักวิจัยในต่างประเทศ  | 1. ร้อยละของผลงานวิจัยที่ได้รับการตีพิมพ์เผยแพร่ตามเกณฑ์การเผยแพร่ผลงานวิชาการของ กพอ. (เป้าหมาย ร้อยละ 40) |
| **ด้านการบริการวิชาการ** |
| 1. การนำผลงานจากงานวิจัยไปใช้ในการบริการวิชาการ เช่น การให้คำปรึกษา การพัฒนาหลักสูตรฝึกอบรมเฉพาะระยะสั้น ระยะยาว เป็นต้น 2. การสังเคราะห์องค์ความรู้จากการบริการวิชาการของคณะ และนำไปใช้ในการพัฒนาสังคม | 1. อาจารย์ของคณะมีการผลิตงานวิจัยอย่างต่อเนื่อง 2. คณะนำองค์ความรู้จากการบริการวิชาการมาใช้ประโยชน์ในการพัฒนาสังคม3. คณะมีความร่วมมือกับสถาบันพัฒนศาสตร์อุตสาหกรรมท่องเที่ยวไทย (THEA) | 1. ผลงานวิจัยที่ถูกนำไปใช้ในการบริการวิชาการ จำนวน 2 เรื่อง 2. จำนวนหลักสูตรฝึกอบรมที่นำไปใช้ในการพัฒนา จำนวน 2 หลักสูตร 3. จำนวนผู้ใช้บริการ จำนวน 50 คน 4. จำนวนชุมชนที่เข้ามาขอรับบริการ จำนวน 2 ชุมชน5. ผลกระทบด้านเศรษฐกิจ สังคม และคุณภาพชีวิตของชุมชนจากการบริการวิชาการ ระดับ 4  |
| **ด้านบุคลากร** |
| 1. การผลักดันและส่งเสริมการขอตำแหน่งทางวิชาการของอาจารย์2. การผลักดันและส่งเสริมการขอตำแหน่งที่สูงขึ้นของบุคลากรสายสนับสนุนวิชาการ | 1. คณะมีงบประมาณสนับสนุนในการพัฒนาศักยภาพของบุคลากรภายในคณะ2. คณะมีคณะกรรมการบริหารงานบุคคลที่กำกับติดตามการขอตำแหน่งทางวิชาการและการขอตำแหน่งที่สูงขึ้นของบุคลากรสายสนับสนุนวิชาการ3. มหาวิทยาลัยมีงบประมาณในการสนับสนุนสำหรับการตีพิมพ์เผยแพร่แก่บุคลากรภายในมหาวิทยาลัย  | 1. จำนวนอาจารย์ที่ได้เลื่อนตำแหน่งทางวิชาการเพิ่มขึ้นไม่น้อยกว่า 1 คน2. จำนวนบุคลากรสายสนับสนุนวิชาการที่ได้รับตำแหน่งที่สูงขึ้น จำนวน 1 คน  |

**ค. ระบบการปรับปรุงผลการดำเนินการ**

คณะพัฒนาการท่องเที่ยวมีการปรับปรุงผลการดำเนินงานโดยใช้กระบวนการ PDCA มีการตรวจประเมินคุณภาพการศึกษาภายในทั้งในระดับหลักสูตร และระดับคณะเป็นประจำทุกปี ซึ่งได้นำผลการประเมิน ข้อเสนอแนะ ร่วมกันกำหนดแนวทางการพัฒนา แนวทางการปรับปรุงและแก้ไขให้มีประสิทธิภาพดียิ่งขึ้น